Input: घृताच्यसि जुहूर्नाम्ना सेदं प्रियेण धाम्ना प्रियꣳ सदऽआसीद घृताच्यस्युपभृन्नाम्ना सेदं प्रियेण धाम्ना प्रियꣳ सदऽआसीद घृताच्यसि ध्रुवा नाम्ना सेदं प्रियेण धाम्ना प्रियꣳ सदऽआसीद प्रियेण धाम्ना प्रियꣳ सदऽआसीद। ध्रुवाऽअसदन्नृतस्य योनौ ता विष्णो पाहि पाहि यज्ञं पाहि यज्ञपतिं पाहि मां यज्ञन्यम्॥६॥

Padapatha: घृताची।असि।जुहूः।नाम्ना।सा।इदम्।प्रियेण।धाम्ना।प्रियम्।सदः।आ।सीद।घृताची।असि।उपभृदित्युपऽभृत्।नाम्ना।सा।इदम्।प्रियेण।धाम्ना।प्रियम्।सदः।आ।सीद।घृताची।असि।ध्रुवा।नाम्ना।सा।इदम्।प्रियेण।धाम्ना।प्रियम्।सदः।आ।सीद।प्रियेण।धाम्ना।प्रियम्।सदः।आ।सीद।ध्रुवा।असदन्।ऋतस्य।योनौ।ता।विष्णोऽइति विष्णो।पाहि।पाहि।यज्ञम्।पाहि।यज्ञपतिमिति यज्ञऽपतिम्।पाहि।माम्।यज्ञन्य᳖मिति यज्ञऽन्य᳖म्